ONEE ค่าใช้จ่ายพุ่ง กดกำไรปี 65 หด 11% เหลือ 738 ล้าน
ONEE เปิดกำไรปี 65 ลดลง 11% เหลือ 738 ล้านบาท จากปีก่อนมีกำไร 828 ล้านบาท สาเหตุจากค่าใช้จ่ายเพิ่มขึ้น 
ONEE เปิดกำไรปี 65 ลดลง 11% เหลือ 738 ล้านบาท จากปีก่อนมีกำไร 828 ล้านบาท สาเหตุจากค่าใช้จ่ายเพิ่มขึ้น
25 ก.พ. 2566

 
บริษัทรายงานกำไรสุทธิปี 2565 อยู่ที่ 738.53 ล้านบาท ลดลง 10.85% เมื่อเทียบกับงวดเดียวกันของปีก่อนมีกำไรสุทธิ 828.38 ล้านบาท สาเหตุจากต้นทุนขายและบริการอยู่ที่ 3,554.2 ล้านบาท เพิ่มขึ้น 34.8% โดยมีสำเหตุหลักมาจากการเพิ่มขึ้นของต้นทุนการผลิตรายการ ต้นทุนการจัดคอนเสิร์ตและบริหารกิจกรรม และต้นทุนการจ้างศิลปินของบริษัท จีเอ็มเอ็ม ทีวี จำกัดที่มากขึ้น
รวมถึงมีค่าใช้จ่ายการขายและบริการอยู่ที่ 305.5 ล้านบาท เพิ่มขึ้น 46% โดยมีสาเหตุหลักมาจากค่าใช้จ่ายการตลาดและประชาสัมพันธ์ที่เพิ่มขึ้นสอดคล้องกับรายได้จากการดำเนินงานที่เพิ่มขึ้นในทิศทางเดียวกัน